Hoe lang? | Bloedbek
Rudi Botha on Groenteboer in die kleineMari Purchase on Groenteboer in die kleinebloedbek on Musiek in my ore Woensdag…Olga on Musiek in my ore Woensdag…bloedbek on 7 Dinge wat ons veiligheid…	Hoe lang?
Posted on Mei 28, 2010 by bloedbek	HOE LANG?
wat fluister, eers gesmoor en bang,
maar luider straks, skoon altyd sag:
Hoe lank moet ons nog swerfv en stry,
eer ons deurgrond die dure drang
tot vry-wees wat ons almal dryf,
Van waar die lafaards wat daar meen
en ongestraf, met hom gebaar,
durf se dat alles ydel was voorheen?
Van waar die arme siele kom
wat in g’n eie toekoms staar,
maar ons wil oplos in ‘n vreemde drom;
Hoe lang sal ons nog spook en doen
en dwarstrek algar blind en bang,
en koers soek op die heldere noen:
En luid en luider styg die klag,
tot wanhoopstem en wanhoopsdwang
herhaal met onweerstaanb’re krag:
Ek is nie ‘n digter nie, van die digkuns ken ek min. Dit is geskryf deur ‘n Suid-Afrikaner, ‘n eertydse koerant redakteur.
Die woorde weergalm asof dit net gister geskryf is. Dit wys net dinge het maar min verander en die afrikaner volk stry vandag nog….’n stryd.
Die presiese datum van die gedig die weet ek nie, maar dis beslis voor 1943 geskryf deur GS Preller.
Ja, ons kan steeds vra: “Hoe lang?”
Tagtig jaar dalk, vir sommige baie minder, vir enkeles effens meer,maar vir elkeen breek die antwoord eindelik aan. My vraag is: “Hoe lank gaan ons net sit en en moan en groan en huil en kla en vra?”
Van hierdie oomblik af, hoe lang voor ons gaan opstaan en ‘n bydrae lewer om ‘n positiewe verskil te maak en voor ek gekruisig word, ja, daar is individue wat ‘n positiewe bydrae en ‘n verskil maak, maar vir die meerderheid is dit makliker om net kommentators te wees, toeskouers te wees, deel van die trop moangatte wat niks waarde toevoeg nie en bloot elke oomblik en geleentheid gebruik om te kritiseer, te moan en te groan oor hoe onregverdig alles is, hoe onbillik hulle behandel word, hoe verdruk hulle is, hoe bedruk hulle is.
Dis tyd dat ons opstaan moue oprol en besef dat enige postiewe inset moet begin by die ekke, anders my vriend en vriendin gaan ons oor sestig jaar steeds dieselfde gedig kan lees asof dit vandag geskryf is.
Ek sluit af met ‘n uitreksel uit “TROU”, deur Jan FE Cilliers:
“O, ek hou van ‘n man wat sy man kan staan:
wat ‘n barshou kyk;
en ‘n wil wat so vas soos ‘n klipsteen staan!”
Filed under: Positiwiteit,Suid-Afrika |	« Alwera Woensdag EK IS HONGER ZUMA »